text: Bavian er stukket af i sneen
  23 januar 2016 kl. 10.35
  En bavian fra Blåvand Zoo har besluttet sig for at udforske det danske vintervejr. Derfor er den lige nu på springtur og bliver eftersøgt.
  Hvordan det er lykkedes for bavianen at stikke af , melder historien ikke noget om. Men hvis du ser en abe i sneen, så lad være med at forsøge at fange den, oplyser Syd og Sønderjyllands Politi.
  Ring i stedet på 114
  Vi søger en bavian, som er stukket af fra Blåvand Zoo. Forsøg ej at fange den, men ring gerne Vagtchefen. #politidk pic.twitter.com/Vot1leWHLi
  
  